b'\n_START_ARTICLE_\nJupitrovi naravni sateliti\n_START_PARAGRAPH_\nJupiter ima 63 potrjenih naravnih satelitov, tako da je v Oson\xc4\x8dju planet z najve\xc4\x8d naravnimi sateliti z dovolj stabilnimi tiri.\n_START_SECTION_\nPrva odkritja\n_START_PARAGRAPH_\nPrve \xc5\xa1tiri Jupitrove naravne satellite je opazil 7. in 8. januarja leta 1619 Galileo Galilei. To so bili Io, Evropa, Ganimed in Kalisto. Ti naravni sateliti danes tvorijo skupino Galilejevih satelitov in so dale\xc4\x8d najve\xc4\x8dja telesa okrog Jupitra, saj preostalih 59 naravnih satelitov predstavlja le 0,003% skupne kro\xc5\xbee\xc4\x8de mase._NEWLINE_Mo\xc5\xbeno je tudi, da je \xc5\xbee leta 362 pr. n. \xc5\xa1t. opazoval Jupitrove naravne satelite astronom Gan De. Ob Galilejevem odkritju naravnih satelitov, so bili ti edina znana telesa, ki so kro\xc5\xbeila okrog drugega telesa, ki ni bilo Zemlja._NEWLINE_V naslednjih \xc5\xa1tiristo letih so bile odkrite \xc5\xa1e naslednje Jupitrove lune: Amalteja leta 1892, Himalija leta 1904, Elara leta 1905, Pasifaja leta 1908, Sinopa leta 1914, Liziteja in Karma leta 1938 ter Ananka leta 1915. Leta 1974 so odkrili luno Leda in leta 1975 \xc5\xa1e luno Temisto , ki so ju pozneje \xe2\x80\x98izgubili\xe2\x80\x99 in ponovno \xe2\x80\x98na\xc5\xa1li\xe2\x80\x99 leta 2000.\n_START_SECTION_\nVoyager\n_START_PARAGRAPH_\nKo je pri\xc5\xa1la sonda Voyager 1 leta 1979 do Jupitra so na njenih posnetkih (marca) odkrili \xc5\xa1e dve luni Metis in Teba. Nekaj measecev   pozneje (julija) pa je sonda Voyager 2 posnela \xc5\xa1e luno Adrastejo.\n_START_SECTION_\nZadnja odkritja\n_START_PARAGRAPH_\nOd leta 1979 do 1999 ni bila odkrita nobena nova Jupitrova luna. Leta 1999 so v programu Spacewatch odkrili nov asteroid, za katrega se je pozneje izkazalo, da je Jupitrova luna. Imenovali so jo Kaliroja._NEWLINE_Leta 2000 je ve\xc4\x8dje \xc5\xa1tevilo Jupitrovih lun odkrila skupina, ki sta jo vodila Scott S. Sheppard in David C. Jewitt na Astronomskem in\xc5\xa1titutu Univerze Havajev. V tem letu je bilo odkritih 10 lun. Leta 2001 so odkrili \xc5\xa1e 11 novih lun._NEWLINE_Leta 2006 je bilo znanih \xc5\xbee 63 naravnih satelitov, kar je najve\xc4\x8d v Oson\xc4\x8dju. Pri\xc4\x8dakujejo, da bodo na\xc5\xa1li \xc5\xa1e ve\xc4\x8d naravnih satelitov s premerom manj kot 1\xc2\xa0km.\n_START_SECTION_\nNapredni nepravilni sateliti\n_START_PARAGRAPH_\nMed napredne nepravilne satelite spadajo sateliti iz Himalijine skupine. To je zgo\xc5\xa1\xc4\x8dena skupina, ki ima velike polosi v razponu za samo 1,4 Gm, nakloni osi pa se med seboj razlikujejo samo za 1,6 \xc2\xba (27,5 \xc2\xb1 0,8 \xc2\xba ), izsrednosti pa le\xc5\xbeijo med 0,11 in 0,25.'